CELEX: 62017CA0326
Language: sk
Date: 2019-01-24 00:00:00
Title: Vec C-326/17: Rozsudok Súdneho dvora (štvrtá komora) z 24. januára 2019 (návrh na začatie prejudiciálneho konania, ktorý podala Raad van State – Holandsko) – Directie van de Dienst Wegverkeer (RDW)/X, Y a X, Y/Directie van de Dienst Wegverkeer (RDW) a Directie van de Dienst Wegverkeer (RDW)/Z (Návrh na začatie prejudiciálneho konania — Smernica 1999/37/ES — Registračné dokumenty vozidiel — Opomenutia v registračných osvedčeniach — Vzájomné uznávanie — Smernica 2007/46/ES — Vozidlá vyrobené pred harmonizáciou technických požiadaviek na úrovni Európskej únie — Zmeny, ktoré majú vplyv na technické charakteristiky vozidla)

11.3.2019   
            
            
               SK
            
            
               Úradný vestník Európskej únie
            
            
               C 93/9
            
         
      Rozsudok Súdneho dvora (štvrtá komora) z 24. januára 2019 (návrh na začatie prejudiciálneho konania, ktorý podala Raad van State – Holandsko) – Directie van de Dienst Wegverkeer (RDW)/X, Y a X, Y/Directie van de Dienst Wegverkeer (RDW) a Directie van de Dienst Wegverkeer (RDW)/Z
      (Vec C-326/17) (1)
      
      ((Návrh na začatie prejudiciálneho konania - Smernica 1999/37/ES - Registračné dokumenty vozidiel - Opomenutia v registračných osvedčeniach - Vzájomné uznávanie - Smernica 2007/46/ES - Vozidlá vyrobené pred harmonizáciou technických požiadaviek na úrovni Európskej únie - Zmeny, ktoré majú vplyv na technické charakteristiky vozidla))
      (2019/C 93/11)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Raad van State
      
         Účastníci konania pred vnútroštátnym súdom
      
      
         Žalobcovia: Directie van de Dienst Wegverkeer (RDW), X, Y
      
         Žalovaní: X, Y, Directie van de Dienst Wegverkeer (RDW), Z
      
         Výrok rozsudku
      
      
                  1.
               
               
                  Článok 2 písm. a) smernice Rady 1999/37/ES z 29. apríla 1999 o registračných dokumentoch pre vozidlá v spojení s článkom 3 bodmi 11 a 13 smernice Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá, sa má vykladať v tom zmysle, že smernica 1999/37 sa uplatňuje na dokumenty vydávané členskými štátmi pri registrácii vozidiel vyrobených pred 29. aprílom 2009, čo je dátum uplynutia lehoty na prebratie smernice 2007/46.
               
            
                  2.
               
               
                  Článok 4 smernice 1999/37 v spojení s článkom 3 ods. 2 tejto smernice sa má vykladať v tom zmysle, že orgány členského štátu, v ktorom sa žiada o novú registráciu ojazdeného vozidla, sú oprávnené odmietnuť uznať registračné osvedčenie vydané členským štátom, v ktorom bolo toto vozidlo evidované predtým, ak chýbajú niektoré povinné údaje, údaje uvedené v tomto osvedčení nezodpovedajú uvedenému vozidlu a toto osvedčenie neumožňuje identifikáciu toho istého vozidla.
               
            
                  3.
               
               
                  Článok 24 ods. 6 smernice 2007/46 sa má vykladať v tom zmysle, že režim, ktorý stanovuje, sa neuplatňuje na ojazdené vozidlo, ktoré už bolo registrované v členskom štáte, ak je toto vozidlo podľa článku 4 smernice 1999/37 predložené na novú registráciu orgánu iného členského štátu, príslušnému v tejto oblasti. Ak však existujú podozrenia, že toto vozidlo predstavuje nebezpečenstvo pre bezpečnosť cestnej premávky, tento orgán môže podľa článku 5 písm. a) smernice Európskeho parlamentu a Rady 2009/40/ES zo 6. mája 2009 o kontrole technického stavu motorových vozidiel a ich prípojných vozidiel požadovať, aby uvedené vozidlo bolo pred jeho registráciou podrobené kontrole.
               
            
         (1)  Ú. v. EÚ C 293, 4.9.2017.